**Mi az az “Unokázós” csalás?**

-Az időseket a késő **délutáni, éjszakai órákban** telefonon hívják fel az elkövetők.

– Az áldozatokat részben **telefonkönyvekből választják ki**, az „özv.” és az „id.” előtaggal rendelkező neveket részesítik előnyben. Másrészt **találomra** is választanak telefonszámokat.

– A csaló azt állítja, hogy ő a hívott fél unokája, gyereke és valamilyen nagy **bajba került, amit csak pénz átadásával lehet orvosolni**.

– A fentiek szerint a felhívott szépkorú sértettek körülbelül **egyharmada a kért összeget, ékszert átadja**.

– Az összeg több 10.000 forint vagy akár milliós nagyságrendű is lehet.

|  |
| --- |
| **Ne váljon áldozattá!**  cid:image001.png@01D54094.5039CB40 |

– Először is **nyugodjon meg! Gondolja végig**, mennyire életszerű az előadott történet.

– Ha teheti **visszakérdezéssel**, konkrét kérdésekkel próbálja meg **beazonosítani, leellenőrizni** a telefonálót!

– **Szakítsa meg a vonalat!**

– **Hívja fel azt a személyt** (az ön által ismert telefonszámán), akire hivatkozva telefonáltak. **Győződjön meg róla, hogy valóban ő került-e bajba!**

**–** Amennyiben nem éri el a hívott felet vagy **nem veszi fel a telefont, úgy ne gondoljon a legrosszabbra. Hívja fel valamelyik közeli hozzátartozóját, ismerősét** (pl.: édesanyja, házastársa, barátnője, testvére, szomszédja) és rajta keresztül tisztázza a történteket.

**–** **Hívja azonnal** a Rendőrséget **a 107-es vagy 112-es** segélyhívó telefonszámon.

**–** **Ne adjon át pénzt vagy ékszert ismeretlen** személynek, de **jegyezze meg**, hogy a pénzért érkező személy **milyen rendszámú, színű és típusú gépkocsival érkezett**.